กรุงศรีขายตราสารหนี้6เดือนชู3.3%ต่อปี
บลจ.กรุงศรี คลอดกองทุนตราสารหนี้ลงทุนทั้งในและต่างประเทศ อายุ 6 เดือน ผลตอบแทนประมาณ 3.3% ต่อปี
5 มี.ค. 2555

บลจ.กรุงศรี คลอดกองทุนตราสารหนี้ลงทุนทั้งในและต่างประเทศ อายุ 6 เดือน ผลตอบแทนประมาณ 3.3% ต่อปี  
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน กรุงศรี จำกัด (บลจ.กรุงศรี)เปิดเผยว่า “บริษัทเปิดเสนอขายกองทุนเปิดกรุงศรีตราสารหนี้ 6M10(KFFIX6M10)อายุโครงการประมาณ 6 เดือน  เสนอขายระหว่างวันที่  6- 2 มี.ค.2555  จ่ายผลตอบแทนประมาณ 3.3% ต่อปี   
กองทุนจะลงทุนในตราสารหนี้ทั้งในประเทศและต่างประเทศ เช่น ตราสารหนี้ภาครัฐไทย  สัดส่วนการลงทุน 56 %  เงินฝากธนาคาร Union National Bank (สหรัฐอาหรับเอมิเรตส์) สัดส่วนการลงทุน 24 %  เงินฝากธนาคาร Bank of China สาขา Macau สัดส่วนการลงทุน 20% 
บลจ.กรุงศรี มองว่า อัตราดอกเบี้ยนโยบายจะยังคงอยู่ที่ระดับ 3.00% ต่อไปอีกเป็นเวลา 6 เดือน ขณะที่อัตราเงินเฟ้อในเดือนก.พ. อยู่ที่3.35% ลดลงเล็กน้อยจาก 3.38% ในเดือนก่อนหน้า  ขณะที่อัตราเงินเฟ้อพื้นฐานอยู่ที่ 2.72%  ยังอยู่ในกรอบเป้าหมายของธนาคารแห่งประเทศไทยที่ระดับไม่เกิน 3.00% 
อย่างไรก็ตาม ในระยะถัดจากนี้ไปราคาน้ำมันมีแนวโน้มที่จะปรับเพิ่มขึ้นได้อีก และคาดว่าความเสี่ยงด้านเงินเฟ้อในครึ่งปีหลังจะมีมากขึ้นตามลำดับ ดังนั้น การลงทุนในกองทุนนี้เป็นทางเลือกที่น่าสนใจ โดยเฉพาะนักลงทุนที่มองหาการลงทุนระยะสั้นที่มีความเสี่ยงต่ำและต้องการสร้างโอกาสรับผลตอบแทนสูงกว่าดอกเบี้ยเงินฝาก